**ชื่อแผนงาน /โครงการ /กิจกรรม โครงการส่งเสริมภาวะโภชนาการและพัฒนาการในเด็กปฐมวัย**

**ของศูนย์พัฒนาเด็กเล็กค่ายเสนาณรงค์ฯ ณ วันที่ 14 ธันวาคม พ.ศ. 2561**

**1. ผลการดำเนินงาน**

- ศูนย์พัฒนาเด็กเล็กค่ายเสนาณรงค์ เทศบาลเมืองคอหงส์ได้รับงบประมาณสนับสนุนจากกองทุนหลักประกันคุณภาพเทศบาลเมืองคอหงส์ (สปสช) เพื่อเป็นค่าใช้จ่ายในการจัดโครงการส่งเสริมภาวะโภชนาการและพัฒนาการในเด็กปฐมวัยให้กับนักเรียน ศูนย์พัฒนาเด็กเล็กค่ายเสนาณรงค์ ประจำปีงบประมาณ ๒๕๖๑จำนวน ๕๓๔,๔๐๐.- บาท และได้ดำเนินการเบิกจ่ายเงินไปแล้ว จำนวน ๔๖๔,๐๐๐.-บาท และมีงบประมาณคงเหลือจำนวน ๗๐,๔๐๐.- บาท (เจ็ดหมื่นสี่ร้อยบาทถ้วน) โดยมีผลการดำเนินงานดังนี้

1) จัดทำโครงการระหว่างเดือน พฤษภาคม – วันที่ 15 ธันวาคม 2561 โดยเป็นการดำเนินการจัดซื้ออาหารเช้าให้กับนักเรียนของศูนย์พัฒนาเด็กเล็กค่ายเสนาณรงค์ เทศบาลเมืองคอหงส์ที่มีทุพโภชนาการ จำนวน ๑๖๐ คน โดยนักเรียนได้รับประทานอาหารเช้าตามหลักเมนูโภชนาการครบถ้วนเพียงพอ ส่งผลให้เด็กนักเรียนมีพัฒนาการสมวัยทั้ง ๔ ด้าน คือ ด้านร่างกาย อารมณ์ สังคม และสติปัญญา

2) ได้ดำเนินการประชุมชี้แจงปัญหาด้านสุขภาพแก่เด็กกลุ่มเสี่ยงและให้ผู้ปกครองได้รับทราบข้อมูลข่าวสารซึ่งเป็นประโยชน์ต่อเด็กปฐมวัย โดยเชิญวิทยากรมาให้ความรู้เมื่อวันที่ ๑๑ พฤษภาคม ๒๕๖๑

3) ดำเนินการจัดบอร์ดเรื่องอาหารที่มีประโยชน์และแจกแผ่นผับให้ความรู้แก่ผู้ปกครอง

4) ดำเนินการติดตาม ชั่งน้ำหนัก วัดส่วนสูง และบันทึกผลภาวะโภชนาการของเด็กเป็นประจำ ทุกเดือน

**2. ผลสัมฤทธิ์ตามวัตถุประสงค์/ตัวชี้วัด**

- เด็กปฐมวัยศูนย์พัฒนาเด็กเล็กค่ายเสนาณรงค์มีภาวะโภชนาการสมวัยมากขึ้น จากฐานข้อมูลบันทึก พัฒนาการเด็กปฐมวัย และบันทึกการรับประทานอาหารเช้า รวมถึงเมนูอาหารเช้าที่ร่วมคิด ร่วมทำระหว่างเด็ก ครู ผู้ปกครองสามารถสอดคล้องกับมาตรฐาน/ตัวบ่งชี้การศึกษา ประกอบด้วย

มาตรฐานที่ ๔ - ตัวบ่งชี่ ๔.๑

มาตรฐานที่ ๑๐ – ตัวบ่งชี้ที่ ๑๐.๒

มาตรฐานที่ ๑๓ – ตังบ่งชี้ที่ ๑๓.๖

มาตรฐานที่ ๑๙ – ตังบ่งชี้ที่ ๑๙.๒

**3. การเบิกจ่ายงบประมาณ**

งบประมาณที่ได้รับการอนุมัติ ๕๓๔,๔๐๐.- บาท

งบประมาณเบิกจ่ายจริง ๔๖๔,๐๐๐.-บาท คิดเป็นร้อยละ ๘๖.๘๓

งบประมาณเหลือส่งคืนกองทุนฯ ๗๐,๔๐๐.- บาท คิดเป็นร้อยละ ๑๓.๑๗

- 2 -

**4. ปัญหา/อุปสรรคในการดำเนินงาน**

🞎 ไม่มี

🗹 มี

การประสานงานระหว่าง ครู ผู้ปกครอง ในเรื่องการการให้นักเรียนได้รับอาหารของแต่ละวันในช่วงเวลาที่อยู่กับผู้ปกครอง (บ้าน) จะต้องมีการดูแลโภชนาการไปพร้อมๆ กับที่ศูนย์ฯ ด้วย ซึ่งผู้ปกครองบางคน ไม่ได้มีการกำกับ ดูแล โภชนาการให้กับบุตรหลานอย่างใกล้ชิด งบประมาณในการจัดโครงการไม่สามารถใช้จ่ายได้ครอบคลุมนักเรียนทั้งหมด ซึ่งจากความเป็นจริง แม้ว่านักเรียนคนที่มีโภชนาการที่เหมาะสมตามวัยอยู่แล้วก็ยังจะต้องได้รับอาหารที่มีประโยชน์อย่างต่อเนื่องและมีคุณภาพเช่นเดียวกัน

ลงชื่อ ผู้รายงาน

(นางศศิกาญจน์ อินทร์อ่อน)

ตำแหน่ง หัวหน้าศูนย์พัฒนาเด็กเล็กค่ายเสนาณรงค์เทศบาลเมืองคอหงส์

วันที่ ๒๔ เดือนธันวาคม พ.ศ. ๒๕๖๑